tartuNLP/wikipedia-smugri-20251201 huggingface dataset:
Ray Wilson

Ramon ”Ray” Wilson (17. joulukuuta 1934 Shirebrook, Derbyshire, Englanti – 15. toukokuuta 2018) oli englantilainen jalkapalloilija, pelipaikaltaan vasen puolustaja.
Wilson aloitti uransa Huddersfieldissä, jossa debytoi vuonna 1955 ottelussa Manchester Unitedia vastaan. Kahden kauden aikana hän oli noussut jo joukkueen ykkösvaihtoehdoksi vasemman puolustajan paikalle.
Huhtikuussa 1960 Wilson pelasi ensimmäisen maaottelunsa Englannin maajoukkueessa 1–1-tasapeliin päättyneessä ottelussa Skotlantia vastaan. Hänet valittiin myös vuoden 1962 MM-kisoihin Chileen. Kisoissa hän pelasi kaikki alkulohkon ottelut ja puolivälierätappio-ottelun Brasiliaa vastaan. Alf Ramseyn tultua valmentamaan Englantia Wilson pystyi pitämään paikkansa maajoukkueessa.
Tämä muuttui hetkeksi kun Wilson vuonna 1964 jätti Huddersfieldin ja liittyi Evertonin riveihin. Wilson loukkaantui heti ensimmäisessä Evertonin ottelussaan ja joutui olemaan poissa pelikentiltä suurimman osan kaudesta. Vuoden 1966 MM-kisojen karsintapeleissäkään Wilsonia ei juuri nähty, koska karsintalohko oli suhteellisen helppo ja valmentaja Ramsey halusi kokeilla eri vaihtoehtoja vasemman puolustajan paikalle. Evertonissa Wilson oli mukana voittamassa FA Cupia.
Everton lähti FA Cupin loppuotteluun Sheffield Wednesdayta vastaan selvänä ennakkosuosikkina. Ottelu lähti kuitenkin Wilsonin kannalta ikävästi käyntiin, kun Sheffieldin keskikenttäpelaajan Jim McCalliogin ottelun neljännellä minuutilla laukoma volley muutti suuntaa Wilsonista ja meni maaliin. Maali merkittiin Wilsonin omaksi. Wednesday ehti mennä jo 2–0-johtoon, ennen kuin Everton voitti ottelun sensaatiomaisesti 3–2.
Myöhemmin samana vuonna Englannissa pidetyissä MM-kisoissa Englanti sai alkulohkossaan vastaansa Uruguayn, Meksikon ja Ranskan. Ainoastaan neljä maalia alkulohkon peleissä tehnyt isäntämaa voitti lohkonsa päästämättä maaliakaan. Puolivälierissä Englanti voitti Argentiinan 1–0 ja välierissä Portugalin 2–1. Loppuottelussa Englanti kohtasi Saksan. Englanti voitti jatkoajalle venyneen kamppailun numeroin 4–2. 32-vuotias Wilson oli MM-kultajoukkueen vanhin pelaaja.
Wilson valittiin maajoukkueeseen vielä karsintoihin vuoden 1968 Euroopanmestaruuskisoihin. Viimeisen uransa 63 maaottelusta Wilson pelasi Neuvostoliittoa vastaan. Jos vuosi 1966 oli Wilsonin uran menestyksekkäin, niin 1968 oli yksi huonoimmista. Polvivamma piti hänet sivussa pelikentiltä ja FA Cupin loppuottelussakin West Bromwich Albion voitti suurena ennakkosuosikkina peliin lähteneen Evertonin Jeff Astlen jatkoaikamaalilla.
Vuonna 1969 Wilson siirtyi Oldhamiin, jossa hän pelasi vuoteen 1971 saakka, jolloin lopetti pelaajauransa.
Vuoden 1966 MM-joukkueessa pelanneet Wilson, Roger Hunt, George Cohen, Nobby Stiles ja Alan Ball kutsuttiin vuonna 2000 Brittiläisen ritarikunnan jäseniksi jalkapalloilun hyväksi tekemänsä työn vuoksi.
Janne Jokila

Janne Jokila (s. 22. huhtikuuta 1982 Turku) on suomalainen entinen jääkiekkohyökkääjä, joka on TPS:n kasvatti. TPS:n lisäksi hän pelasi liigassa Saimaan Pallossa ja Rauman Lukossa. Columbus Blue Jackets varasi Jokilan NHL:ään vuoden varaustilaisuuden numerolla 200. 
Jokilan veli Jarmo on myös jääkiekkoilija.
Ura.
Jokila ei ensiyrittämällä onnistunut SM-liigassa ja lähti Pohjois-Amerikkaan pariksi vuodeksi. Hän palasi sieltä Suomeen Mestiksessä pelanneeseen Forssan Palloseuraan, jossa pelasi erinomaisen kauden. SaiPa liitti laiturin vuoden sopimuksella riveihinsä keväällä 2006. Liigapaikkaa ei kuitenkaan vieläkään auennut, joten Jokila pelasi loppukauden 2006–2007 TuTossa. Kaudet 2008–2011 hän pelasi Mestiksessä Kajaanin Hokissa ja Turun Tovereissa. Tämän jälkeen hän palasi FPS:n Suomi-sarjaan pudonneeseen joukkueeseen ja sieltä kahdeksi kaudeksi (2012-14) EPIHL:n Milton Keynes Lightningiin lopettamaan uransa.
Utsjoen vaakuna

Utsjoen kunnanvaakuna on saanut aiheensa Lapin talvesta. Vaakuna kuvastaa kaamosajan pimeyttä Suomen pohjoisimmassa kunnassa, jonka taivasta hallitsevat tällöin revontulet ja Pohjantähti.
Vaakunan selitys on ”mustassa kentässä revontuli, jonka yläpuolella saatteena nelisakarainen tähti; molemmat hopeaa”. Vaakunan on suunnitellut Gustaf von Numers, ja se vahvistettiin käyttöön 20. huhtikuuta 1953.
Møren ja Romsdalin lääni

Møren ja Romsdalin lääni () on Norjan lääni maan länsiosassa Atlantin valtameren rannalla Vestlandetin alueella. Se rajautuu idässä Etelä-Trøndelagin lääniin ja etelässä Opplandin sekä Sognin ja Fjordanen lääneihin. Sen hallinnollinen keskus on Molde. Läänissä on 265 290 asukasta (vuonna 2016) ja sen pinta-ala on 15 099,65 neliökilometriä.
Lääniin kuuluu useita asuttuja saaria, ja mannerosaakin halkovat monet syvät vuonot. Niinpä läänin liikenne on riippuvainen lautoista ja vuoroveneistä.
Maantiede.
Perinteisesti lääni on jaettu kolmeen piiriin, jotka pohjoisesta etelään ovat Nordmøre, Romsdal ja Sunnmøre. Vaikka piireillä ei ole erillistä hallintoa ja vaikka niillä on yhteinen nykyaikainen tieverkosto sekä meri- ja lentoyhteydet, on niillä usealla tavalla säilynyt oma alueellinen identiteetti. Historiallisesti Nordmøreltä ja Etelä-Trøndelagilta pohjoiseen, Romsdalilta ja Opplandilta itään sekä Sunnmøreltä ja Sogn ja Fjordanelta etelään on ollut vahvemmat yhteydet kuin mitä näillä alueilla on ollut keskenään. Erot kolmen alueen murteissa ovat tästä selvä todiste.
Useiden syvien vuonojen halkomassa läänissä on monia runsasväkilukuisia saaria. Hankalakulkuisesta maastosta johtuen veneet ovat olleet tärkeä liikenneväline. Alueen päälauttayhtiö MRF on liikennöinyt vuodesta 1921 nykypäivään asti.
Kunnat.
Møren ja Romsdalin lääniin kuuluu yhteensä 26 kuntaa:
Karlsruhen–Baden-Badenin lentoasema

Karlsruhen–Baden-Badenin lentoasema () on kansainvälinen lentoasema, joka sijaitsee 42 kilometriä etelään Karlsruhesta ja 19 kilometriä länteen Baden-Badenista. Lentoasema on Baden-Württembergin toisista suurin Stuttgartin lentoaseman jälkeen.
Lentoasema on Baden-Württembergin toiseksi suurin Stuttgartin jälkeen. 623 000 matkustajaa käyttää kenttää vuosittain. Se oli alun perin Kanadan armeijan sotilastukikohta vuosina 1953–1993. Vuonna 1997 siitä tuli siviililentoasema ja 17. toukokuuta sieltä lensi ensimmäinen matkustajalentokone Palma de Mallorcaan, Espanjaan.
Kentältä on linja-autoyhteys Baden-Badenin rautatieasemalle, sekä Freiburgiin, Strasbourgiin ja Mannheimiin.
Millerin indeksit

Kristallografiassa Millerin indeksit ovat merkintätapa, jolla kiderakenteen suunnat ja tasot sekä diffraktogrammien heijastukset merkitään. Indeksointijärjestelmä on nimetty 1800-luvulla eläneen mineralogin ja kristallografin William Hallowes Millerin mukaan.
Millerin indeksit merkitään kirjaimilla formula_1, formula_2 ja formula_3, jotka vastaavat Bravais'n hilan yksikkökopin hilavektoreita formula_4, formula_5 ja formula_6.
On sovittu, että indeksit formula_1, formula_2 ja formula_3 ovat aina kokonaislukuja. Negatiivista indeksiä, esimerkiksi formula_10, merkitään perinteisesti viivalla Millerin indeksin yläpuolella formula_11.
Millerin indeksien ympärillä olevat sulkeet kertovat paljon. Hakasuluissa olevat millerin indeksit formula_12 viittaavat kidesuuntaan, kaarisulkeissa olevat formula_13 kidetasoon. Merkintä formula_14 tarkoittaa niiden kidesuuntien joukkoa, jotka ovat symmetrisesti ekvivalentteja ja formula_15 tarkoittaa vastaavasti symmetrisesti ekvivalentteja tasoja. Ilman sulkeita formula_16 Millerin indeksit viittaavat diffraktiomaksimiin, joka tulee kidetasosta formula_13.
Kidesuunnat.
Kidesuunnat merkitään hakasulkeilla formula_12. Suunta on
formula_19.
Esimerkiksi suunta formula_20 vastaa kiteessä hilavektorin formula_4 suuntaa. formula_22 on samaan suuntaan ja formula_23 on suuntaan formula_24.
Tasot.
Tasot merkitään kaarisulkeilla formula_13. Taso virittyy avaruuteen vektoreiden
formula_26, formula_27 ja formula_28
kärkien muodostaman kolmen pisteen kautta.
Jos joku indekseistä on nolla, taso ei leikkaa sitä vastaavaa yksikkökopin akselia vaan kohtaa sen "äärettömyydessä" eli muodostuva taso on tämän 0-vektorin suuntainen. Siispä kuutiollisessa hilassa taso formula_29 leikkaa vain hilavektorin formula_4. Yhteen yksikkökoppiin mahtuu kolme sellaista tasoa korkeuksille formula_31, formula_32 ja formula_33 suuntaan formula_4.
Oletetaan, että taso leikkaa hilavektorit kohdissa formula_35, formula_36 ja formula_37. Tällöin Millerin indeksit eivät olisi kokonaislukuja vaan formula_38. On kuitenkin sovittu, että indeksit merkitään aina kokonaisluvuilla, joten taso merkitäänkin formula_39, missä kaikki indeksit on kerrottu luvulla 3. Indekseillä ei myöskään saa olla yhteistä tekijää, mikä sulkee pois sieventämiset esimerkiksi luvulla 6.
Suunta formula_12 on kohtisuora tasoa formula_13 vastaan kuutiollisessa hilassa, mutta "ei välttämättä" muissa hiloissa.
Diffraktio.
Diffraktogrammin eli esimerkiksi röntgendiffraktiomittauksella kiteisestä aineesta saadun kuvaajan diffraktiomaksimit indeksoidaan Millerin indekseillä ilman sulkeita formula_16. Maksimi vastaa tällöin heijastusta kidetasosta formula_13.
Jokivarren jytäorkesteri

Jokivarren jytäorkesteri on Kari Peitsamo Revivalin ensimmäinen albumi, jonka kaikki kappaleet ovat suomennoksia Creedence Clearwater Revival -yhtyeen kappaleista. Suomenkieliset sanat ovat Kari Peitsamon kirjoittamia. Albumilta julkaistu "Onnenpoika"-single oli Suomen listaykkösenä kesällä 1982. Synnyin rokkaamaan on uusi versio Kari Peitsamon ja Ankkulin vuonna 1980 levylle Greatest Hits levyttämästä kappaleesta.
Martti Kovero

Martti Arvo Adolf Kovero (20. syyskuuta 1882 Jyväskylä – 27. huhtikuuta 1955 Helsinki) oli suomalainen taloushistorioitsija, tilastotieteilijä, ylijohtaja ja poliitikko.
Elämä.
Martti Kovero syntyi opettajaperheeseen Jyväskylässä. Hänen isänsä oli professori K. A. Kovero. Kodin tausta oli talonpoikainen, isä K. A. Kovero oli syntyisin Teiskon Vähä-Koveron rusthollista ja äiti Johanna Katarina (o.s. Richter) Sotavallan kartanosta Lempäälästä.
Hän tuli ylioppilaaksi 1900 Jyväskylän lyseosta, valmistui filosofian kandidaatiksi 1905, filosofian lisensiaatiksi ja filosofian tohtoriksi 1910. Hänen luokkatovereinaan lyseossa olivat muun muassa Edvard Gylling, Otto Wille Kuusinen ja pari vuotta myös Sulo Wuolijoki, joiden kanssa hän oli myös opiskeluvuosina läheinen ystävä ja oli heidän kanssaan perustamassa 1905 Ylioppilaiden Sosialidemokraattista Yhdistystä ja "Sosialistista Aikakauslehteä".
Kovero jätti kuitenkin aktiivipolitiikan siirryttyään 1911 Tilastollisen päätoimiston palvelukseen, jonka ylijohtajana hän toimi 1919–1952. Hän oli yksi ensimmäisistä valtion viraston johtoon kohonneista sosialidemokraatteista. Kovero harjoitti aikanaan laajaa taloushistoriallista ja tilastollista julkaisutoimintaa. Hänen väitöskirjansa vuonna 1910 käsitteli kruununmaitten torppien asutuspolitiikkaa. 
Professorin arvo Koverolle myönnettiin 1945.
Lustmord

Brian "Lustmord" Williams on niin sanotun dark ambient -musiikkigenren edelläkävijä. Lustmord ei itse pidä musiikkiaan erityisen "synkkänä", ja on sitä mieltä että ihmiset, jotka näkevät sen vain "dark ambientina" eivät täysin ymmärrä sitä. Lustmord yrittää luoda tunteen paikasta, joka on olemassa vain musiikissa ja sen välityksellä: "hän yrittää tuoda paikan kuuntelijan luo, ei kuuntelijaa paikan luo".
Lustmord on tehnyt kenttä-äänityksiä kryptissa, luolissa ja teurastamoissa.
Lustmordin alkuajan sivuprojekti oli Terror Against Terror, jossa oli hänen lisäkseen Andrew Lagowski. Yhtyeen oli tarkoitus julkaista levytrilogia, josta jokainen osa olisi ollut edellistä "meluisampi"; kolmas ja viimeinen olisi ollut pelkkää meteliä. Trilogiasta ei kuitenkaan julkaistu kuin sen ensimmäinen osa, sillä se saatiin julkaistua vasta kaksi vuotta valmistumisensa jälkeen, jolloin se oli jo "vanhentunut".
Walesilaissyntyinen Brian Williams kuuntelee musiikkia laajalta alalta, erityisesti hidasrytminen ja "avara" musiikki kuten dub on lähellä hänen sydäntään, ja vaikka Lustmordin musiikista sitä ei ehkä kuule, se ja muiden muassa hiphop-rytmit ovat olleet suoria musiikillisia vaikutteita hänelle.
Lustmord on tehnyt yhteistyötä Robert Richin kanssa "Stalker"-levyllä ja Melvinsin kanssa "Pigs Of The Roman Empire" -albumilla. Hän teki "sääefektit" Toolin vuoden 2006 "10,000 Days" -albumin "10,000 Days (Wings Pt 2)" -kappaleelle. Hän myös remiksasi Toolin "Schism" ja "Parabola" -kappaleet, jotka julkaistiin 20. joulukuuta 2005 DVD-singleillä.
Brian Williams on työskennellyt Hollywood-elokuvien parissa, suunnitellen niihin äänimaailmoja. Hän on myös tehnyt soundtrackeja elokuviin kuten "Zoetrope". Elokuvan musiikki julkaistiin myös omana albumina.
Church Of Satanin kutsumana Lustmord esiintyi ensimmäisessä konsertissaan 25 vuoteen osana kirkon ensimmäistä julkista "Satanic High Mass" -tapahtumaa 6. kesäkuuta 2006. Konsertti äänitettiin ja julkaistiin albumina "Lustmord Rising (06.06.06)". Levy sisältää vanhoja kappaleita uudelleenjärjesteltynä, uutta materiaalia sekä improvisointia.
Lentolaivue 46

Lentolaivue 46 oli Suomen ilmavoimien Lentorykmentti 4:ään kuuluva kaukotoimintalentolaivue, joka perustettiin ilmavoimien organisaatiouudistuksen yhteydessä 1933. Ensimmäisiksi koneikseen laivue sai Bristol Blenheimit 1937.
Talvisota.
Talvisodan alkaessa laivueella oli käytettävissään yhdeksän lentokelpoista Bristol Blenheim -lentokonetta.
Jatkosota.
Marraskuussa 1941 valtakunnanmarsalkka Hermann Göring lahjoitti ilmavoimille viisitoista Dornier Do 17Z -pommikonetta, jotka sijoitettiin Lentolaivue 46:een. Laivue supistettiin kaksi lentueiseksi kalustotappioiden seurauksena. Kolmas lentue perustettiin uudelleen vuoden 1943 lopulla, kun saksalaisilta hankittiin Iljušin Il-4-lentokoneita. 14. helmikuuta 1944 laivueen nimeen liitettiin toimintaa kuvaava etuliite, Lentolaivue 46:sta tuli Pommituslentolaivue 46.
Länsi-Agderin lääni

Länsi-Agderin lääni () on Norjan lääni maan etelärannikolla Pohjanmeren ja Skagerrakin rannalla Sørlandetin alueella. Se rajautuu lännessä Rogalandin lääniin ja idässä Itä-Agderin lääniin. Sen hallinnollinen keskus on Kristiansand. Läänissä on 182 701 asukasta (vuonna 2016) ja sen pinta-ala on 7 276,52 neliökilometriä.
Golfvirran ansiosta läänin ilmasto on poikkeuksellisen lämmin varsinkin rannikolla, jota kutsutaan ”Norjan Rivieraksi”. Rannikolla asuukin valtaosa läänin asukkaista.
Kunnat.
Länsi-Agderin lääniin kuuluu yhteensä 15 kuntaa:
Eric Kandel

Eric Richard Kandel (s. 7. marraskuuta 1929) on yhdysvaltalainen psykiatri, hermotutkija ja biokemian ja -fysiikan professori Columbian yliopistossa. Hän sai vuoden 2000 Nobelin lääketieteenpalkinnon yhdessä Arvid Carlssonin ja Paul Greengardin kanssa tutkimuksistaan, jotka selvittelivät muistijälkien neuronitason fysiologiaa. 
Kandelilla on juutalaiset juuret, hän syntyi Itävallassa ja lähti natsien valtaannousun jälkeen kymmenvuotiaana Yhdysvaltoihin. Hän oli aluksi kiinnostunut historiasta, ja opiskeli Harvardin yliopistossa. Siellä hän tutustui B. F. Skinnerin työhön ja kiinnostui oppimisesta ja muistista.
Kandel on tutkinut molekyylitason muutoksia, joita tapahtuu oppimisen aikana.
Pieni suuri show

Pieni suuri show on Kari Peitsamo Revivalin vuonna 1982 julkaistu albumi. Se on edeltäjänsä "Jokivarren jytäorkesterin" tapaan cover-albumi ja sisältää pääosin John Fogertyn sävellyksiä. Kappaleiden alkuperäisesittäjiä ovat Creedence Clearwater Revival, John Fogerty, Status Quo, Led Zeppelin ja Brewer &amp; Shipley. 
Kaikki suomalaiset sanat ovat Kari Peitsamon.
Petter Meyer

Petter Meyer (s. 21. helmikuuta 1985 Kauniainen) on uransa lopettanut suomalainen jalkapalloilija. Hän oli pelipaikaltaan hyökkääjä.
Pääosan urastaan Meyer on pelannut Grankulla IFK:ssa. Kaudet 2009–2010 hän pelasi Veikkausliigaa FF Jarossa 40 ottelussa ja teki kuusi maalia. Kaudella 2009 hän oli Jaron paras maalintekijä, mutta kauden 2010 pilasi loukkaantuminen. Kaudeksi 2011 hän siirtyi Seinäjoelle SJK:n riveihin. Hän oli Kakkosen Pohjoislohkossa SJK-kautenaan paras maalintekijä 19 maalilla ja oli nostamassa SJK:ta Ykköseen.
Yhden SJK-kauden jälkeen Meyer palasi kuitenkin Kauniaisiin Kakkosessa pelanneeseen kasvattajaseuraansa GrIFK:hon. Hän voitti jälleen Kakkosen Etelälohkon maalikuninkuuden 21 maalilla, mutta seuraavilla kausilla ei yltänyt samoihin maalilukemiin. Kaudella 2015 Meyer valittiin Kakkosen Etelälohkon parhaaksi pelaajaksi. Hän voitti lohkonsa maalipörssin 23 maalilla ja oli nostamassa seuraansa takaisin Ykköseen. Meyer on GrIFK:n seurahistorian eniten maaleja sarjaotteluissa tehnyt pelaaja.
Marcus Sandell

Marcus Johan Sandell (s. 23. syyskuuta 1987 Espoo) on suomalainen uransa lopettanut alppihiihtäjä. Seuratasolla hän edusti Grankulla IFK:ta.
Sandell kuului Suomen alppihiihtomaajoukkueeseen vuosina 2003-2018. Keväällä 2007 hän voitti hopeaa nuorten MM-kisojen suurpujottelussa.
Ura.
Sandell aloitti laskettelun 3-vuotiaana.
Maailmancup.
Hänen ensimmäinen maailmancup-kisansa oli syksyllä 2006 Levillä, jossa hän sijoittui pujottelussa 33:nneksi kahden sadasosasekunnin päähän jatkopaikasta ja maailmancupin pisteistä. Joulukuussa 2007 hän sijoittui suurpujottelun maailmancupissa kolme kertaa 20 parhaan joukkoon. Whistlerissä 23. helmikuuta 2008 hän sijoittui ensimmäisen kerran maailmancupissa kymmenen parhaan joukkoon oltuaan suurpujottelussa yhdeksäs.
Syyskuussa 2009 Sandell loukkaantui vakavasti harjoituksissa Itävallan Pitztalissa, ja häneltä jouduttiin poistamaan toinen munuainen. Hänen vatsalaukkuunsa kertyi onnettomuudessa kolme litraa verta, ja eloonjääminen oli 10 minuutista kiinni.
Helmikuussa 2013 Sandell laski uransa parhaan maailmancup-sijoituksen oltuaan neljäs Garmisch-Partenkirchenin suurpujottelussa. Viidenneksi hän on sijoittunut samassa lajissa Beaver Creekissä joulukuussa 2011 ja Val d'Isèressä joulukuussa 2015. Kuudes hän on ollut suurpujottelussa kauden 2013–2014 ensimmäisessä maailmancupin osakilpailussa Söldenissä ja kauden 2015–2016 viimeisessä kilpailussa Sankt Moritzissa. Kaudella 2012–2013 hänen kokonaissijoituksensa suurpujottelun maailmancupissa oli kahdeksas.
Hän joutui keskeyttämään kauden 2016–2017 selän välilevynpullistuman vuoksi.
Sandell ilmoitti lopettavansa uransa alppihiihtäjänä keväällä 2018.
Arvokisat.
Sandell oli Val d'Isèren MM-kilpailuissa 2009 suurpujottelussa 16:s. Garmisch-Partenkirchenin MM-kilpailuissa 2011 hän oli samassa lajissa kymmenes ja Schladmingissa 2013 12:s.
Tammikuussa 2010 Sandell varmisti pääsynsä Vancouverin olympialaisiin annettuaan olympiapaikkaan riittävän näytön suurpujottelun esilaskijana Slovenian Kranjska Gorassa. Lokakuussa 2013 vahvistettiin Sandellin paikka vuoden 2014 Sotšin olympialaisissa. Hän ei kuitenkaan osallistunut supersuurpujotteluun selkävaivojen vuoksi ja keskeytti suurpujottelussa ensimmäisellä kierroksella laskettuaan ulos radalta. Vailin / Beaver Creekin MM-kilpailuissa 2015 hän oli suurpujottelussa neljästoista.
Yksityiselämä.
Sandell asuu Lauttasaaressa. Hän on asunut aiemmin muun muassa viisi vuotta Englannissa.
Alex Nieminen

Alex Nieminen (s. 1969) on uusmedia-alan pioneereja Suomessa. Kansallisesti tunnetuksi Alex Niemisen teki MTV3-kanavalla 1990-luvun puolivälissä näytetty "Verkossa"-ohjelma, jossa käsiteltiin internetin käyttöä kotikäyttäjän näkökulmasta. Radiomafiassa Nieminen juonsi sekä tunnettua elektronisen tanssimusiikin ohjelmaa "Dancemob" että "Lista"-ohjelmaa. Mediauransa hän aloitti "Soundi"-lehden kirjoittajana 1980-luvulla ja toimi sittemmin tamperelaisen Radio 957:n tiskijukkana nimellä DJ Alex. Vuosina 2015–2018 Nieminen toimi yhtenä Bassoradion "Our House" -ohjelman vetäjistä.
Nieminen perusti vuonna 1994 yhden Suomen ensimmäisistä internet-konsultointiyrityksistä, Homeboy Ky:n, josta tuli myöhemmin The Works Finland Oy, jonka Icon Medialab osti vuonna 1997. Nieminen siirtyi Icon Medialabin palvelukseen kehitysjohtajaksi Lontooseen. Vuonna 2002 hän siirtyi Aktivist Networkin toimitusjohtajaksi ja hänet valittiin helmikuussa 2002 yhdessä Tamron entisen toimitusjohtajan Pauli Kulvikin kanssa Satama Interactiven hallituksen jäseniksi. Vuonna 2004 Nieminen perusti yhdessä Kim Weckströmin kanssa konsulttiyhtiö Direction Helsinki Oy:n. 
Huhtikuussa 2005 Niemisen sijoitusyhtiö Manta Ray Holdings Oy osti blogilista.fi-verkkopalvelun, jonka Sanoma Digital osti puolestaan loppuvuodesta 2007. Huhtikuussa 2007 yhtiö perusti yhteistyössä EMI Music Finlandin kanssa lastenviihteeseen erikoistuneen levymerkin, Ipanapa Recordsin. 
Loppuvuodesta 2005 Direction Helsinki Oy:n ja Hasan &amp; Partners Oy:n liiketoiminnat yhdistettiin ja samassa yhteydessä Niemisestä tuli mainostoimisto Hasan &amp; Partners Oy:n toimitusjohtaja. Tästä tehtävästä hän erosi helmikuussa 2007 näkemyserojen vuoksi. Sen jälkeen Nieminen perusti uuden mainostoimiston, Laundry Helsinki Oy:n. Keväällä 2009 Nieminen perusti yhdessä Taivas Groupin perustajan ja hallituksen puheenjohtajan Jussi Nurmion kanssa suunnittelutoimisto N2:n. Laundrystä tuli osa N2-konsernia, johon perustettiin uudet yhtiöt N2 Design ja N2 Internet.
Nieminen on myös sukellusaiheisen Sukellus.fi-verkkosivuston perustaja. Tietoasiantuntijat ry myönsi sivustolle Vuoden tietoteko 2004 -palkinnon tunnustuksena hyvästä tiedon tuottamisesta ja välittämisestä Aasian vuoden 2004 tsunamikatastrofin aikana.. Sivusto palkittiin 30. maaliskuuta 2005 tiedonjulkistamisen valtionpalkinnolla. Nieminen tekee ja miksaa myös musiikkia taiteilijanimellä Alex Tigre. Hän toimii myös Sukeltajaliiton puheenjohtajana.
Nieminen on ollut mukana Liike Nyt -kansanliikkeessä, joka perustettiin huhtikuussa 2018.
Chronicle

Chronicle on Creedence Clearwater Revival -yhtyeen vuonna 1976 alun perin kahden LP-levyn muodossa julkaistu kokoelmalevy. Se sisältää yhtyeen tunnetuimpia kappaleita koko sen olemassaolon ajalta, vuosilta 1968 – 1972. Toisin kuin kaksi aiemmin julkaistua "Creedence Gold" -kokoelmaa, "Chronicle" sisältää kaikki yhtyeen tunnetuimmat kappaleet. "Chronicle" on samalla CCR:n myydyin albumi, sitä on myyty noin kahdeksan miljoonaa kappaletta.
Kappaleet.
LP 1.
A-puoli
B-puoli
LP 2.
A-puoli
B-puoli
Kierteissarvivuohi

Kierteissarvivuohi eli kierteissarvikauris eli markor tai "markhor" ("Capra falconeri") on kesyn vuohen sukuinen sorkkaeläinlaji, jolla on korkkiruuvia muistuttavat sarvet. Laji elää Keski-Aasian vuoristoissa. Se on Pakistanin kansalliseläin. 
Koko ja ulkonäkö.
Urospuolisten kierteissarvivuohien säkäkorkeus on yli metrin ja painoa niillä on jopa 100 kiloa. Kutut ovat pienempiä, noin 150-senttisiä ja alle metrin korkuisia, ja paino on vain puolet pukeista. Kierteissarvivuohen lyhyt ja sileä peitinkarva pitenee talvella, jolloin pohjavillakin kasvaa. Molemmilla sukupuolilla on leukaparta, pidempi se on kuitenkin pukeilla. Uroksilla on myös pitkät riippukarvat kaulassa, ryntäällä ja säärissä sekä pitkäkarvainen selkäharja. Pukkien huomiota herättävin piirre on sarvet, jotka kierrettä pitkin mitaten voivat olla jopa 1,5-metriset. Kierteiden muoto vaihtelee eri alalajeilla. Joillain ne ovat leveät, taaksepäin suuntautuvat ja vain puolitoistakierteiset, joskus ne sojottavat V:n muotoisina kohtisuoraan ylöspäin muodostaen 4–5-kertaisen korkkiruuvimaisen kierteen. Sarvissa on omalaatuinen sääntö: oikea sarvi kiertyy ulospäin oikealle, vasen vasemmalle. Samoin on kuttujen pienemmissä sarvissa, jotka ovat vain enintään 25 senttimetriä pitkät ja kaartuvat taaksepäin. Väriltään ne ovat yleensä valkoisia ja niskassa on tumma läikkä.
Levinneisyys.
Kierteissarvivuohia tavataan vain Pohjois-Afganistanin, Pakistanin Kashmirin, Tadžikistanin ja Uzbekistanin vuoristoissa 600–3 600 metrin korkeudessa. Levinneisyysalue on hyvin laikuttainen.
Elintavat.
Kierteissarvivuohet elävät vuoristojen metsävyöhykkeellä ja niiden yläpuolella. Ne viihtyvät kallioisten seutujen ruohoniityillä ja lähtevät suurille vaelluksille vain runsaslumisina talvina. Parittelukausi on talvella, jolloin urokset esittelevät sarviaan ja pöyhistelevät selkäharjaansa näyttääkseen isommilta. Ne myös nousevat takajaloilleen vuorikauriiden tapaan. Naaras synnyttää 135–170 päivän kantoajan jälkeen yleensä yhden tai kaksi vohlaa, harvoin kolme. Vohlat syntyvät touko-kesäkuun alussa. Kierteissarvivuohet elävät pieninä ryhminä, urokset ja naaraat erillään. Kierteissarvivuohet syövät vuoriston heinää ja muuta kasvillisuutta.
Uhat.
Kierteissarvivuohet ovat harvinaistuneet metsästyksen takia melkoisesti, ja jotkin alalajit ovat jo sukupuuton partaalla.
Lajia suojellaan muun muassa Euroopan eläintarhojen yhteisellä suojeluohjelmalla. Suojeluohjelmaa johtaa Korkeasaaren eläintarha, jossa lajia on myös nähtävillä.
Satulinna (Hattula)

Satulinna oli tanssilava Hattulan kunnassa Kanta-Hämeessä. Se oli vuonna 1996 perustettu yksityinen tanssin harrastajien tanssipaikka, jonka yhteydessä toimi tanssiravintola Satulinna. Nykyisin Satulinnassa on Hattula Golfin toimintoja. Lisäksi paikassa myydään jälleen myös polttoaineita SEO-ketjun kautta.
Toiminta.
Satulinnassa järjestettiin tanssikursseja. Tanssi-iltoina naisille oli kaksi hakuvuoroa, ensimmäinen puolen tunnin ja toinen tunnin mittainen. Tansseja oli pääsääntöisesti syys-huhtikuussa lauantaisin, erikoispyhinä myös muina iltoina. Vuosittain järjestettiin helatorstaiviikolla Satulinnan Tanssipäivät.
Klaus Augenthaler

Klaus "Auge" Augenthaler (s. 26. syyskuuta 1957) on saksalainen puolustajana pelannut ja maailmanmestaruuden voittanut jalkapalloilija sekä jalkapallovalmentaja. 
Ura.
Klaus Augenthaler pelasi koko ammattilaisuransa FC Bayern Münchenin joukkueessa (1976–91). Hän voitti pelaajana seitsemän Saksan mestaruutta ja pääsi kahdesti Mestareiden liigan loppuotteluun, mutta molemmilla kerroilla FC Bayern München hävisi.
Saksan jalkapallomaajoukkueessa Augenthaler debytoi vuonna 1983 ja pelasi vuoteen 1990 asti yhteensä 27 maaottelussa. Maalinteossa hän ei maajoukkueessa onnistunut. Augenthaler osallistui kaksiin Jalkapallon MM-kisoihin. Vuoden 1986 kisoissa Saksa hävisi finaalissa Argentiinalle ja vuoden 1990 kisoissa Saksa voitti maailmanmestaruuden Augenthalerin pelatessa kaikissa Saksan seitsemässä ottelussa.
Augenthaler lopetti pelaajauransa vuonna 1991 ja jo seuraavana vuonna hän aloitti FC Bayern Münchenin apuvalmentajana. Hän toimi tehtävässä viisi vuotta kunnes siirtyi Itävallan pääsarjaan Grazer AK:n päävalmentajaksi. Augenthaler johdatti Grazer AK:n kahdesti kolmanneksi ja UEFA Cupiin. Itävallasta hän siirtyi takaisin Saksaan, nyt 2. Ligaan 1.FC Nürnbergin peräsimeen, jonka hän nosti vajaassa kahdessa kaudessa Bundesliigaan. Kaudesta 2001–02 lähtien hän on toiminut päävalmentajana Bundesliigassa 1.FC Nürnbergin, Bayer Leverkusenin ja viimeisimpänä VfL Wolfsburgin joukkueissa. Bayer Leverkusen oli Bundesliigan kolmas kaudella 2003–04 Augenthalerin käskyttämänä.
Maaliskuun lopulla 2010 Augenthaler palasi valmennustehtäviin lähes kolmen vuoden tauon jälkeen, kun hänestä tuli 3. Ligassa putoamiskamppailuun ajautuneen SpVgg Unterhachingin päävalmentaja. Augenthalerin johdolla Unterhaching vältti putoamisen 3. Ligasta ollen 10:s. Kaudella 2010/11 Unterhaching oli jälleen kamppailemassa alemmista sijoituksista ja vaikka sarjapaikka säilyikin, ei 14:s sija tyydyttänyt seurajohtoa ja Augenthaler joutui kauden jälkeen lähtemään seurasta. 
Helmikuussa 2016 kerrottiin, että Augenthaler aloittaa kesällä SV Donaustaufin päävalmentajana.
Seksologia

Seksologia on ihmisen seksuaalisuutta sen kaikissa ilmenemismuodoissa tutkiva tieteenala. Tutkimusalueita ovat muun muassa ihmisen seksuaalinen käyttäytyminen, seksuaalielämän sosiologia, seksuaalikasvatus, ehkäisy, seksuaaliset vähemmistöt ja seksuaalielämän häiriöt.
Merkittäviä seksologeja.
"Katso myös: "
Henkilöt lueteltu syntymäajan mukaan:
Kuala Lumpurin kansainvälinen lentoasema

Kuala Lumpurin kansainvälinen lentoasema on Malesian päälentoasema, joka sijaitsee Sepangissa, Selangorin osavaltion eteläpuolella. Lentoaseman rakentaminen maksoi 3,5 miljardia Yhdysvaltain dollaria. Se avattiin 27. kesäkuuta 1998.
Lentoasema on Malesian vilkkain. Vuonna 2018 sen kautta kulki 59 988 409 matkustajaa.
Lentoasema on tukikohta Malaysia Airlinesille ja AirAsialle.
Lentoyhtiöt.
Satelliittirakennus.
Kaikki Kuala Lumpurin kansainvälisen lentoaseman kansainväliset lennot saapuvat ja lähtevät tästä terminaalista.
Hengelo-interstadiaali

Hengelo-interstadiaali oli lämmin kausi viime jääkaudella
38 700–36 900 radiohiilivuotta sitten, mikä vastaa GISP2-jäänäytteen aikaa 43 000–40 500 kalenterivuotta sitten. Arvellaan, että tällä kaudella myöhäispaleoliittisen kauden ihminen olisi levittäytynyt Euroopassa.
Alankomaissa oli tällä kaudella heinäkuun keskilämpö alimmillaan noin 10 °C ja Alankomaissa kulki tundran ja pensastundran raja.
Tämä kausi aloitti eräällä alueelle pidemmän Sandnes-interstadiaalin. Tätä kautta edelsi kylmä Hasselo-stadiaali ja sen jälkeen tuli Klintholm-stadiaali. Oheisessa taulukossa niitä kuvaavat ohuet siniset viivat.)
Masters (Badding)

Masters (AABLP 103) on Rauli Badding Somerjoen kokoelmalevy vuodelta 1986. Albumin kappaleista ”Vene” ilmestyi levyllä ensimmäistä kertaa. Kannen on piirtänyt ja suunnitellut Vesa Lempiäinen.
Albumi ylitti kultalevyrajan vuonna 1990 ja sitä on myyty noin 25 000 kappaletta.
Kappaleet.
A-puoli
B-puoli
AvtoKrAZ

AvtoKrAZ (, ) on Ukrainan Krementšukissa toimiva raskaita ajoneuvoja valmistava yritys. Sen automerkki on KrAZ, joka on lyhenne yrityksen aiemmasta nimestä (Кременчуцький автомобільний завод eli "Krementšukin autotehdas"). Tällä brändillä on valmistettu vuodesta 1959 lähtien neuvostoliittolaisia, sittemmin ukrainalaisia kuorma-, sotilas- ja viranomaisajoneuvoja.
Historiaa.
Yritys perustettiin vuonna 1945 alkujaan siltatehtaaksi. Ensimmäiset kuorma-autot se rakensi vuonna 1959; edellisvuonna raskaiden kuorma-autojen valmistus oli päätetty siirtää Jaroslavlista Krementšukiin. Sittemmin on valmistettu yli 814 000 ukrainalaisen KrAZ-brändin ajoneuvoa.
Vuosina 2012–2017 AvtoKrAZ oli julkinen osakeyhtiö mutta vuodesta 2017 lähtien yksityinen osakeyhtiö.
Malleja.
KrAZ-merkkisiä autoja on valmistettu kymmeniä eri malleja. Perusmalleja autotehdas kertoo olevan tarjolla 33, ja näistä noin 350 erilaista versiota ja yli 1500 konfiguraatiovaihtoehtoa. Mainittakoon esimerkiksi:
Suomessa joitakin KrAZ-malleja on käytetty puolustusvoimilla pääasiassa pioneerijoukoissa siltakuorma- ja ponttonikuorma-autoina.
Ilmapuolustuspiiri

Ilmapuolustuspiiri on Maanpuolustuskoulutusyhdistyksen piiri, joka erikoistuu tarjoamaan vapaaehtoista maanpuolustuskoulutusta ilmapuolustukseen liittyen. Piiri tukeutuu toiminnassaan ilmavoimien joukko-osastoihin kuten lennostoihin.
Ilmapuolustuspiirin päälliköitä.
Päällikkönä ovat toimineet
Piiri on jaettu kolmeen koulutusalueeseen, joita johtavat vapaaehtoiset koulutuspäälliköt. Koulutusalueet ovat:
Ilmatilannekuva

Ilmatilannekuva ("ITKU") on koonnos eri sensorein ja muilla keinoin kerätyistä tiedoista ilmatilassa lentävistä kohteista, kuten lentokoneista, helikoptereista, lennokeista, ballistisista ohjuksista, risteilyohjuksista, jne. Ilmatilannekuvaa kootaan esimerkiksi tutkien ja muiden sensorien avulla sekä aisti-ilmavalvontahavainnoin. Siviililentoliikenteen lentosuunnitelmat muodostavat osan ilmatilannekuvasta. Ilmatilannekuva palvelee sekä siviililennonjohtoa että maanpuolustuksen tarpeita. Ilmatilannekuva on osa aluevalvonnan kokonaisvaltaista tilannekuvaa.
Ilmatilannekuvaa käytetään alueellisen koskemattomuuden turvaamisessa. Tilannekuva auttaa kuhunkin tilanteeseen sopivien toimenpiteiden valitsemisessa. Suomeen saapuva tunnistamaton ilma-alus voidaan käydä tarkistamassa tyypillisesti Hornet-hävittäjien avulla ja se voidaan käännyttää, käskeä laskeutumaan tai sitä voidaan varoittaa suullisesti radion välityksellä tai varoitustulta ampuen. Ilmatilannekuva auttaa myös sopivien voimakeinojen valinnassa mahdollisissa ilmapuolustustehtävissä.
Ilmatilannekuva voi ulottua huomattavasti valtionrajaa ja sen lähiseutuja kauemmaksi esimerkiksi mikäli valtiot sopivat yhteisen ilmatilannekuvan muodostamisesta keskenään tai osana puolustusliittoa. Jälkimmäisestä tarjoaa esimerkin Naton ilmatilannekuva.
Osaa ilmatilannekuvasta voidaan jakaa väestönsuojelun käyttöön ilmavalvontaselostein. Ilmavalvontaselosteet on kuunneltavissa tavallisella ULA-radiolla. Niitä lähetetään esimerkiksi sotaharjoitusten aikana erityisten sotaharjoitusradioasemien kautta.
Aisti-ilmavalvonta

Aisti-ilmavalvonta (lyh. "AIV") on näkö- ja kuulohavaintoihin perustuvaa ilmavalvontaa. Se täydentää tutkailmavalvontaa, ja kriisitilanteessa usein myös korvaa sen, sillä tutkakalustoon perustuva ilmavalvonta on erittäin haavoittuvainen sabotaasille ja tutkahakuisille ohjuksille.
Aisti-ilmavalvonnan havainnot sekä sensorihavainnot voivat täydentää valtion keräämää ilmatilannekuvaa.
Aisti-ilmavalvonta Suomessa.
Aisti-ilmavalvontaa Suomessa toimeenpanevat ilmavalvontakomppaniat. Ilmavalvontakoulutusta varusmiehille antavat Suomessa kaikki kolme lennostoa sekä Ilmasotakoulu Tikkakoskella. Ilmavalvonnan aliupseerikurssi suoritaan AuK:ssa Tikkakoskella. Ilmavalvonnan reserviupseerikurssi järjestetään Tikkakoskella Ilmavoimien Reserviupseerikoulussa. Liikuteltavat ilmavalvonta-asemat perustuvat seitsemään osaan, joista jokaisen massa on noin 50 kg. Ilmavalvonta-asemat perustetaan yleensä korkeille mäille.
Rauhan aikana myös normaalien viranomaisten oletetaan tekevän aisti-ilmavalvontaa muiden tehtäviensä ohella.
Ks. Sanomalaite M 90 (ilmavalvontapääte-versio)
Toinen maailmansota.
Suomessa talvisodan ja jatkosodan aikana aisti-ilmavalvontaa laajassa määrin harjoittivat Lotta Svärd -järjestön jäsenet. Kiinteiden ilmavartioasemien ilmavalvojien koulutus tapahtui Lotta Svärdin viesti- ja ilmavalvonta -kokonaisuudessa. Ilmavalvonta-asemina käytettiin usein valmiita kolmiomittaustorneja. Ellei tällaisia ollut olemassa niin ilmavalvontaa varten rakennettiin erityisiä torneja.
Joukko-osasto

Joukko-osasto on Suomen puolustusvoimissa sotilasosasto, joka on suoraan Pääesikunnan, puolustushaaran tai sotilasläänin alainen. Joukko-osastoa voidaan kutsua prikaatiksi, rykmentiksi, pataljoonaksi (isot pataljoonat), lennostoksi, meripuolustusalueeksi tai varikoksi. Yhteistä joukko-osastoille on aina se, että niillä on tietyt lain määrittelemät hallinnolliset tehtävät ja kurinpitovalta. Joukko-osaston komentaja on yleensä sotilasarvoltaan eversti tai prikaatikenraali, mutta esimerkiksi varikoilla myös majuri voi toimia joukko-osaston komentajana. Yleensä yksittäinen joukko-osasto on sijoitettu yhdelle paikkakunnalle, pois lukien muun muassa laitokset.
Komentajan asema.
Suomen puolustusvoimissa joukko-osaston komentajalla on melko laajat valtuudet järjestää palvelus joukko-osastossa tarkoituksenmukaisella tavalla. Joukko-osaston komentajalla on oikeus määrätä kaikki lain sallimat kurinpitorangaistukset sotilaskurinpitomenettelyssä. Mikäli nämä valtuudet eivät riitä, hän päättää joukko-osastossa tapahtuneen sotilasrikoksen viemisestä syyteharkintaan ja tuomioistuimeen. Joukko-osaston komentajalla on myös oikeus määrätä joukko-osaston varusmiesten palvelusaika lain sallimissa rajoissa. Hän antaa myös määräyksen siviilipalvelukseen siirtämisestä ja ylentää joukko-osaston aliupseerit.
Joukko-osastot koostuvat yleensä joukkoyksiköistä, jotka jakautuvat edelleen perusyksiköihin. Joukko-osasto lyhennetään puolustusvoimien lyhennetermistössä j-os.
Christian Wolff

Christian Wolff, vapaaherra von Wolff (24. tammikuuta 1679 Breslau, Sleesian herttuakunta – 9. huhtikuuta 1754 Halle, Preussin kuningaskunta) oli saksalainen aatelinen, filosofi, matemaatikko ja tieteilijä, josta kehittyi Saksassa alan suuri auktoriteetti. Hänet tunnetaan parhaiten valistuksen ajan saksalaisena edustajana.
Toisin kuin useat Immanuel Kantia edeltäneet saksalaiset filosofit hän oli yliopiston professori ja julkaisi suuren suosion saavuttaneita oppikirjoja.
Akateeminen ura.
Wolff aloitti teologian opiskelun Breslaun yliopistossa, mutta suuntautui pian matematiikkaan ja filosofiaan Jenan ja Leipzigin yliopistoissa. Hän oli filosofi ja matemaatikko Gottfried Wilhelm Leibnizin oppilas. Leibnizin suosituksesta hänet nimitettiin matematiikan professoriksi Hallen yliopistoon vuonna 1707.
Hallen yliopiston professorina hän yritti Gottfried Leibnizin jalanjäljissä luoda kaikenkattavan aksiomaattisen systeemin tieteissä, myös kosmologiassa, teologiassa ja psykologiassa. Wolff oli rationalisti. Hän kannatti Leibnizin ajatusta ennalta-asetetusta harmoniasta, mutta hylkäsi tämän monadologian. Hänen edustamansa rationalismi herätti suuttumusta Hallen yliopiston pietistisissä piireissä, jotka kannattivat saksalaista liikettä, joka pyrki lisäämään hurskautta luterilaisissa kirkoissa. Tämä johti siihen, että Preussin kuningas Fredrik Vilhelm I erotti hänet virasta ja karkotti maanpakoon vuonna 1723. Hän sai heti vastaavan viran Marburgin yliopistosta.
Hänestä tuli matematiikan ja filosofian professori Marburgin yliopistoon Hessenissä vuosiksi 1723–1740, ja keisari Pietari Suuren tieteellisenä neuvonantajana vuosina 1716–1725 hän auttoi perustamaan Pietarin tiedeakatemian Venäjälle. Palattuaan Hallen yliopistoon Preussin kuningas Fredrik II Suuren pyynnöstä hänestä tuli yliopiston kansleri vuosiksi 1741–1754.
Tieteellinen tuotanto.
Teoksissaan Wolff käsitteli muun muassa logiikkaa, metafysiikkaa, etiikkaa, poliittista filosofiaa, teoreettista fysiikkaa, teleologiaa ja fysiologiaa. Hän luennoi latinan sijasta saksaksi, ja edisti siten saksankielisen filosofian kehittymistä. 
Hän kirjoitti myös pedagogisesti onnistuneita matematiikan oppikirjoja. Wolffin mukaan praktinen filosofia jakautuu etiikkaan, taloustieteeseen ja valtiotieteeseen. Etiikan alalla pitää hänen mielestään olla rationaalisena prinsiippinä "perfectio", täydellisyys. Tämä vaatii ihmistä toimimaan oman ja muiden täydellisyyden lisäämiseksi. Hyvä on hyvää itsessään, ei Jumalan tahdon perusteella. Hyvään elämään liittyy onnellisuus ja järjenmukaisuus.
Teoksia.
Tärkeimpiä teoksia:
Kootut teokset:
Arnold Geulincx

Arnold Geulincx (31. tammikuuta 1625 – ?. marraskuuta 1669) oli flaamilainen filosofi ja toimi kartesiolaisena Leuvenin professorina vuoteen 1658 saakka, jolloin joutui jättämään virkansa epäselvistä syistä. Hän siirtyi Leideniin, ryhtyi kalvinistiksi ja luennoimaan Leidenin yliopistossa.
Okkasionalismi.
Geulincx ratkaisi kartesiolaisen dualismin ongelman kieltämällä sen ja esittämällä (Louis de la Forgen ja Géraud de Cordemoyn jälkeen ja ennen Malebranchea), että mieli ja ruumis tosiasiallisesti eivät vuorovaikuta toisiinsa, vaan ovat täysin erillään. Okkasionalismi merkitsee äärirationalismin ulottumista ei vain substansseihin vaan niiden välisiin relaatioihin. ('Geulincxin kellot' eivät vaikuta toisiinsa, vaan käyvät ulkopuolisen liikuttajan, Jumalan, ansiosta samaa aikaa.)
Kaikissa vaikutussuhteissa vaikuttajan on tiedettävä vaikuttavansa ja miten se vaikuttaa (Geulincx ei perustele tätä). Materiaalinen substanssi ei siis voi olla minkään vaikutuksen kausaalinen syy: ruumiini kokemus ei ole aistimusteni syy. Vastaavasti minä en voi todella vaikuttaa ruumiiseeni, koska en tiedä miten tahtoni saa ruumiini toimimaan (tahto ja sen fysikaalinen seuraus ovat erillään). Tahtoaktini on henkinen ilmiö, jonka tapahtuessa Jumala liikuttaa samanaikaisesti ruumistani; samoin muutos ruumiillisessa tilassani on materiaalinen ilmiö, jonka tapahtuessa Jumala antaa minulle aistimuskokemuksen.
Itse olen vain Jumalan aiheuttamien tapahtumien tarkkailija. Havaittu kausaliteetti on näennäinen (vrt. Hume). Jumala on ainoa todellinen syy kaikkeen tapahtuvaan (vrt. Spinoza).
Etiikka.
Myös etiikassaan Geulincx ennakoi Spinozaa: olen tarkkailija, en voi muuttaa mitään. Pidättäydyn haluissani ja hyväksyn kaiken järjelläni.
Go Fly

Go Fly (v. 1997–1998 "Operation Blue Sky") oli British Airwaysin marraskuussa 1997 perustama halpalentoyhtiö. Yhtiön laivasto koostui Boeing 737 -koneista ja sen tärkein solmukohta oli Lontoon Stanstedin lentoasema. EasyJet osti Go Flyn toukokuussa 2002.
Laivasto.
Go Fly käytti toimintansa aikana seuraavia lentokoneita:
Will Eno

Will Eno (s. 1965 Lowell, Massachusetts, Yhdysvallat) on yhdysvaltalainen näytelmäkirjailija, joka asuu Brooklynissa, New Yorkissa. Ennen näytelmäkirjailijan uraansa hän oli maalarina rakennuksilla.
Enon näytelmiä on esitetty pääasiassa Britanniassa, muun muassa lontoolaisessa National Theatressa. "The New York Timesin" kriitikko Charles Isherwood on sanonut Enosta, että tämä on "Jon Stewartin sukupolven Samuel Beckett." Maineikas näytelmäkirjailija Edward Albee on sanonut: "Will Eno on hienoimpia nuoria näytelmäkirjailijoita, joita olen vuosiin tavannut". Enon tuorein näytelmän on mukaelma Henrik Ibsenin "Peer Gyntistä".
Eno kävi Suomessa marraskuussa 2006 Yhdysvaltojen lähetystön rahoittamalla matkalla tutustumassa näytelmiensä esityksiin Helsingissä Teatteri Takomossa ja Tampereella Tampereen Teatterin teatterikahvilassa.
Mureena

Mureena ("Muraena helena") on Atlantilla ja Välimeressä elävä noin pituinen kala. Se on mureenoiden heimon tyypillinen edustaja; sen suomuton ruumis on sivuilta hieman litistynyt eikä sillä ole rintaeviä. Sen selkä- ja peräevä ovat kuitenkin hyvin kehittyneet ja sen suussa on terävät ja vahvat hampaat. Mureena on petokala, joka väijyy saalistaan (kaloja ja mustekaloja) sopivassa kolossa vain sen kuonon näkyessä. Mureena ei ole aggressiivinen käytökseltään ja puremat johtuvat lähestulkoon aina siitä, että mureenaa on häiritty tarkoituksella.
Mureenan levinneisyysalue ulottuu Välimerelle ja Atlantin itäosassa Britteinsaarten etelärannikolta Senegaliin ja Azoreille asti. Mureenoita on nähty myös Thaimaassa Ko Lantalla.
Mureena kutee heinäkuusta syyskuuhun. Munat kelluvat meren pinnalla kunnes kuoriutuvat.
Roomalaiset kasvattivat mureenoita altaissa ruoaksi.
Puolustajat

 
Puolustajat () ovat Marvel-kustantamon sarjakuvissa esiintyvä supersankariryhmä, jonka riveissä ovat seikkailleet useat Marvelin tunnetuimmista hahmoista. Toisin kuin useat muut Marvel-universumin ryhmät, Puolustajat taistelevat usein mystisempiä uhkia vastaan – osaksi perustajajäsenen Tohtori Oudon vuoksi. 
Tunnetuimpaan ryhmäkokoonpanoon kuuluvat Oudon lisäksi Hopeasurffari, Hulk ja Namor. Puolustajien ensiesiintyminen tapahtui "Marvel Feature"-lehden numerossa 1 (joulukuu 1971). Roy Thomas ja Ross Andru loivat Puolustajat. 
Puolustajilla on ollut lukuisia jäseniä vuosien varrella. Myöhemmin ryhmän nimi muutettiin Uusiksi Puolustajiksi () ja vielä myöhemmin Tohtori Outo perusti Salaiset Puolustajat (), joiden riveihin Outo värväsi tilanteen vaatimia sankareita.
Vuonna 2017 Netflixissä julkaistiin televisiominisarja "The Defenders", jossa ryhmän muodostivat Daredevil, Jessica Jones, Luke Cage ja Rautanyrkki.
Pentti Kossila

Pentti Kossila (4. toukokuuta 1927 Kurikka – 26. maaliskuuta 1993 Kaarina) oli agronomi ja kirjailija. Hän tuli tunnetuksi luontaislääkinnän ja lisäravinteiden kuten vitamiinien puolestapuhujana eri sairauksien hoidossa. 
Pentti Kossila tuli ylioppilaaksi Kauhajoen yhteislyseosta 1954. Omien sairauksiensa myötä Kossila kiinnostui luontaistuotteista ja itsehoidosta 1970-luvun alussa. Hän oli vuosia kärsinyt munuais- ja eturauhastulehduksesta. Lisäksi hänellä oli kiusaa sekä astmasta että reumasta. Selkävaivat osoittautuivat skolioosiksi ja mahahaavakin puhkesi. Kossila jätti apteekkilääkkeet kokonaan pois ja ryhtyi itse nauttimaan luontaislääkkeitä ja väitti niiden tehoavan. Kossila toimi myös lisäravinteiden maahantuojana ja kansanparantajana. 
Kossilan perusväitteitä oli, että huono verenkierto on kaikkien sairauksien syy. Hän jakoi ihmiset kahteen luokkaan, ykkösiin ja kakkosiin sen mukaan, oliko heillä hyvä vai huono verenkierto. Kossila käsitteli paljon reumaa, jonka hän katsoi aiheutuvan hapen puutteesta elimistössä.
Pentti Kossila julkaisi kolme kirjaa. Kirjoissaan hän käsitteli erilaisia sairauksia ja niiden hoitoa. Kossila hyökkäsi voimakkaasti lääkärikuntaa ja etenkin heidän koulutustaan vastaan kirjoissaan. 
Kossilan mukaan ihmisen terveyden perustana on tarkka ruokavalio, jota pitää täydentää monilla luontaistuotteilla ja lisäravinteilla kuten mineraaleilla, hivenaineilla ja vitamiineilla. 
Kossila kuoli 65-vuotiaana.
Chronicle 2

Chronicle 2 on Creedence Clearwater Revival -yhtyeen kokoelmalevy vuodelta 1986. Sen ”alaotsikko” on "Twenty Great CCR Classics".
Kappaleet.
Kaikki kappaleet säveltänyt John Fogerty, paitsi erikseen mainitut.
Weld

Weld on Neil Youngin &amp; Crazy Horsen vuonna 1991 julkaistu livealbumi ja video. Se sisältää nauhoituksia "Ragged Glory" -albumin julkaisua seuranneelta kiertueelta. Albumi julkaistiin alun perin kolmen CD:n painoksena "Arc-Weld", jossa kolmantena levynä oli "Arc", joka on myöhemmin julkaistu myös erillisenä albumina.
Kappaleet.
Kaikki kappaleet Neil Youngin ellei toisin mainita.
Viipurin läänin läntinen vaalipiiri

Viipurin läänin läntinen vaalipiiri oli Suomen eduskuntavaalien ja presidentin valitsijamiesvaalien vaalipiiri, joka käsitti Viipurin läänin läntiset osat. Vaalipiirin alue muodostettiin vuonna 1906 Kymin, Lappeen ja Rannan kihlakunnista.
Vuosien 1945 ja 1948 eduskuntavaaleissa Karjalan siirtoväki äänesti oman kotiseutunsa ehdokkaita entiseen asuinpaikaansa perustuvassa vaalipiirissä. Viipurin lääni poistui kuitenkin nimestä ja se korvattiin Kymen läänillä. Vuoden 1948 eduskuntavaaleissa Kymen läänin vaalipiirit yhdistettiin Kymen vaalipiiriksi.
Vaalipiiriin kuuluivat Haminan, Kotkan, Lappeenrannan ja Viipurin kaupungit, Kouvolan, Koiviston ja Lauritsalan kauppalat sekä Haapasaaren, Johanneksen, Kanneljärven, Koiviston, Kuolemajärven, Kymin, Lappeen, Lavansaaren, Lemin, Luumäen, Miehikkälän, Nuijamaan, Pyhtään, Savitaipaleen, Seiskarin, Sippolan, Suomenniemen, Suursaaren, Säkkijärven, Taipalsaaren, Tytärsaaren, Uudenkirkon, Vahvialan, Valkealan, Vehkalahden, Viipurin, Virolahden ja Ylämaan maalaiskunnat. Toisen maailmansodan jälkeen Suomeen jäivät Hamina, Kotka ja Lappeenranta, Kouvola ja Lauritsala (liitettiin Lappeenrantaan vuonna 1967) sekä Haapasaari (liitettiin Kotkaan vuonna 1974), Kymi (liitettiin Kotkaan vuonna 1977), Lappee (liitettiin Lappeenrantaan vuonna 1967), Lemi, Luumäki, Miehikkälä, Nuijamaa (liitettiin Lappeenrantaan vuonna 1989), Pyhtää, Savitaipale, Sippola (liitettiin Anjalan kanssa Anjalankoskeksi vuonna 1975 ja edelleen osaksi Kouvolaa vuonna 2009), Suomenniemi (liitettiin Mikkeliin vuonna 2013), Taipalsaari, Valkeala (liitettiin Kouvolaan vuonna 2009), Vehkalahti (liitettiin Haminaan vuonna 2003), Virolahti ja Ylämaa (liitettiin Lappeenrantaan vuonna 2010). Pieniä osia Suomeen jäi myös Säkkijärvestä ja Vahvialasta, mutta kyseiset kunnat eivät enää jatkaneet itsenäisinä kuntina, vaan ensin mainitun kunnan Suomeen jääneet osat liitettiin Miehikkälään ja Ylämaahan, jälkimmäisen Ylämaahan ja Lappeeseen. 
Paikat puolueittain.
Viipurin läänin läntisen vaalipiirin suurin puolue oli SDP, joka sai viidestä kahdeksaan kansanedustajaa. Autonomian vuosina sosiaalidemokraattien pahin vastustaja oli Nuorsuomalainen puolue. Itsenäistymisen jälkeen toiseksi suurimman puolueen asemasta kilpailivat kokoomus ja maalaisliitto.
Katso myös.
Viipurin läänin itäinen vaalipiiri
Adil Kaouch

Adil Kaouch (, s. 1. tammikuuta 1979) on marokkolainen maasto- ja keskimatkojen juoksija.
Kaouch aloitti kansainvälisen kilpauransa vuonna 1998, jolloin hän sijoittui maastojuoksun MM-kisoissa Marrakechissä nuorten sarjan kymmenenneksi sekä voitti nuorten maailmanmestaruuden 1 500 metrin juoksussa ajalla 3.42,43. Seuraavana vuonna hän oli Maebashin sisäratojen MM-kisoissa 1999 1 500 metrillä seitsemäs ajalla 3.38,48 ja Belfastin maastojuoksun MM-kisoissa lyhyellä matkalla yhdestoista, voitti Arabimaiden kisoissa 5 000 metrin juoksun sekä sijoittui yhdenneksitoista Sevillan ulkoratojen MM-kisoissa 1 500 metrillä. Sydneyn olympialaisissa 2000 hän karsiutui 1 500 metrin alkuerissä. 2001 hän juoksi Lissabonin sisäratojen MM-kisoissa viidenneksi, Oostenden maastojuoksun MM-kisoissa lyhyellä matkalla yhdenneksitoista ja Edmontonin ulkoratojen MM-kisoissa myös yhdenneksitoista.
Kaouch palasi arvokisoihin vuonna 2004, jolloin hän oli Brysselin maastojuoksun MM-kisoissa lyhyellä matkalla kymmenes. Ateenan olympialaisissa hän sijoittui 1 500 metrillä yhdeksänneksi ja kahdenneksitoista. Maastojuoksun MM-kisoissa 2005 hän oli lyhyellä matkalla yhdestoista. Samana vuonna Helsingin MM-kisoissa hän voitti MM-hopeaa 1 500 metrillä ajalla 3.38,00. 2006 hän avasi kautensa juoksemalla seitsemänneksi Moskovan sisäratojen MM-kisoissa 3 000 metrin juoksussa ajalla 7.48,01. Fukuokan maastojuoksun MM-kisoissa hän voitti pronssia MM-pronssia lyhyellä henkilökohtaisella matkalla sekä joukkuekilpailussa. Samana vuonna hän sijoittui toiseksi Afrikan-mestaruuskilpailuissa 1 500 metrillä sekä kahdenneksitoista .
Kaouch antoi positiivisen doping-näytteen Rooman Kultaisen liigan kilpailun yhteydessä heinäkuussa 2007 ja hän sai kahden vuoden kilpailukiellon ajalle 8.8.2007–7.8.2009.